Одбојку је почео да игра у екипи ОК Крушевац, у свом родном граду. Студирао је фармацију. Игра на позицији примача. У каријери је наступао за београдски Партизан. Наступао је за клубове у Италији, Турској, Пољској, Француској, Русији и Аргентини. Био је члан националног тима који је представљао Србију и Црну Гору на Летњим олимпијским играма 2004. у Атини. Са репрезентацијом Србије и Црне Горе је освојио бронзану медаљу на Европском првенству 2005. године. Има још две медаље у Светској лиги, бронза у Риму 2004. и сребро у Београду 2005. године.